# Síndrome de l'iris flàccid intraoperatori

La síndrome de l'iris flàccid intraoperatori (IFIS, de l'anglès Intraoperative floppy iris syndrome) és un seguit d'alteracions de l'iris que es presenten només durant l'operació de cataractes en certs pacients (que habitualment prenen o han pres tamsulosina), i que dificulten aquesta intervenció (amb possibilitat de complicacions).

## Etiologia

La IFIS s'associa principalment amb la presa d'blocadors d'adrenoreceptors alfa uroselectius que actuen relaxant la vesícula i el múscul llis prostàtic. Aquests fàrmacs són prescrits àmpliament per als símptomes urinaris associats amb la hiperplàsia benigna de pròstata; el que s'ha vist més implicat en la IFIS és la tamsulosina. A més relaxen el múscul dilatador de l'iris a través de les seves fibres nervioses postsinápticas, es produeix una atròfia del múscul. Ocasionalment altres blocadors alfa uroselectius s'hi han implicat: alfuzosina, i bunazosina (Japó); o no selectius: doxazosina.
Poden complicar la IFIS altres causes de pupil·la petita, però NO en són la causa, les malalties:
* Oculars: sinèquies (adherències), la pseudoexfoliació.
* Sistèmiques: diabetis i hipertensió arterial.

## Clínica

Aquesta síndrome es caracteritza per:
* Falta de midriasi (dilatació de la pupil·la) preoperatòria
* Iris flàccid que ondula amb la irrigació intraocular, amb una propensió per a aquest iris bla al prolapse (sortida parcial) cap a les incisions que es realitzen.
* Disminució pupil·lar progressiva.
No s'associa la severitat de la síndrome a la durada del tractament amb tamsulosina.
La IFIS dificulta la intervenció, podent ser causa de complicacions quirúrgiques:
* Traumatisme en l'iris: aspiració de l'iris pel faco (instrument d'extracció de la cataracta) o la punta d'irrigació-aspiració, iridodiàlisi (estrip de l'iris); amb hipema (vessament hemàtic en la cambra anterior).
* Ruptura de la càpsula posterior (separa el cristal·lí del vitri).
* Diàlisi (ruptura) de la zònula (les fibres que sostenen al cristal·lí i la seva càpsula).
* Pèrdua del vitri.

## Tractament

La supressió del medicament no té efecte.
Hi ha diversos tractaments, per evitar la clínica i les complicacions:
* Preoperatoriament:
** Atropina (midriàtic) tòpica (en gotes).
* Durant la intervenció:
** Injecció de midriàtics intracamerals (a la cambra anterior de l'ull).
** Viscoelàstics intracamerals (com unes gelatines que eviten el "traumatisme" de la irrigació-aspiració).
** Dispositius d'expansió (dilatació) mecànica de la pupil·la (ganxos i anells).

## Referències

* ↑ Schwinn DA, Afshari NA. "alpha(1)-Adrenergic receptor antagonists and the iris: new mechanistic insights into floppy iris syndrome." Surv Ophthalmol. 2006 Sep-Oct;51(5):501-12. PMID: 16950249
* ↑ Parssinen O, Leppanen E, Keski-Rahkonen P, Mauriala T, Dugue B, Lehtonen M. "Influence of tamsulosin on the iris and its implications for cataract surgery." Invest Ophthalmol Vis Sci. 2006 Sep;47(9):3766-71. PMID: 16936084
* ↑ T Goseki et al. "Possible mechanism of intraoperative floppy iris syndrome: a clinicopathological study". Br. J. Ophthalmol. 2008;92;1156-1158
* ↑ Rana Altan-Yaycioglu. "Clinical Factors Associated With Floppy Iris Signs: A Prospective Study From Two Centers". Ophthalmic Surg Lasers Imaging 2009; 40:232-238
* ↑ Chang DF, Campbell JR. "Intraoperative floppy iris syndrome associated with tamsulosin." J Cataract Refract Surg. 2005 Apr;31(4):664-73. PMID: 15899440
* ↑ Cheung CM, Awan MA, Sandramouli S. "Prevalence and clinical findings of tamsulosin-associated intraoperative floppy-iris syndrome." J Cataract Refract Surg. 2006 Aug;32(8):1336-9. PMID: 16863971